Uzdevums: Raksti skaitļus vārdiem! Ievieto pareizi lielos un mazos burtus!

**Brīvības pieminekļa ideja**

1922. gadā ministru prezidents Z.A.Meierovics nāca klajā ar ierosinājumu celt pieminekli Latvijas atbrīvošanas cīņās kritušajiem karavīriem. 1923. gadā ministru kabinets pieņēma Brīvības pieminekļa metu konkursa noteikumus. Sacensība turpinājās vairākās kārtās, līdz 1930. gada decembrī konkurss noslēdzās. Uzvarēja tēlnieks Kārlis Zāle ar projektu „Mirdzi kā zvaigzne”.

1927. gadā izveidota Brīvības pieminekļa komitejai. Lai savāktu naudu, visā Latvijā darbojās (13) Brīvības pieminekļa aprīņķu komitejas. Cilvēku atsaucība bija apbrīnojama. Pavisam tika saziedoti apmēram (3) miljoni latu!

1932. gadā detalizētu Brīvības pieminekļa celtniecības grafisko darba plānu izstrādāja arhitekts Ernests Štālbergs. Sākās Brīvības pieminekļa celtniecība, kas noritēja straujā gaitā un piemineklis tika uzcelts (4) gados. Skulptūru veidošanā Kārlim Zālem bija prasmīgi palīgi – mākslas akadēmijas audzēkņi, absolventi, akmeņkaļi. Brīvības tēlu izkala zviedru tēlnieks Ragnars Mīrsmēdens Stokholmā. Vienošanās noteikumos tika paredzēts, ka (9) metru augstā tēla pagatavošanai lietojamas augstākā labuma zviedru kapara plāksnes. Mīrsmēdens savā darbnīcā deva iespēju apgūt prasmes arī (2) jauniem latviešu metālmāksliniekiem – Jānim Zibenim un Arnoldam Naikam. Tēlnieks Kārlis Zāle, kurš negurstoši strādājis visā Brīvības pieminekļa celšanas laikā, teicis: „Es gribu veidot pieminekli tādu, lai tas būtu saprotams visiem un visos laikos.”

Atklāšanas ceremonijā – ministru prezidents Kārlis Ulmanis, valsts prezidents Alberts Kviesis, kara ministrs Jānis Balodis. Prezidents Alberts Kviesis savā uzrunā teica: „Piemineklis runā uz mums no pagātnes caur tagadni uz nākotni”.

Ar Brīvības pieminekļa atklāšanas dienu 1935. gada 18. novembrī pie pieminekļa stāv goda sardze no Latvijas armijas paraugvienības armijas štaba bataljona. Tā tas notika līdz Latvijas okupācijai, kad pēdējo reizi tā stāvēja goda sardzē 1940. gada 21. jūlijā. Goda sardzi atjaunoja 1992. gada 11. novembrī....

Padomju laikā ziedu nolikšana un pulcēšanās pie pieminekļa tika aizliegta. Pieminekļa pakājē tika izveidots trolejbusa galapunkts. Tika sacerētas Brīvības pieminekļa nozīmes interpretācijas. Piemēram, tika teikts, ka Brīvības pieminekļa trīs zvaigznes simbolizējot (3) Baltijas valstu republikas – Latvijas PSR, Igaunijas PSR un Lietuvas PSR.

1998. gadā, ar Rietumu trimdas latviešu atbalstu, sākās ziedojumu vākšana Brīvības pieminekļa atjaunošanai. Ar moto ”Kas tautas celts un aprūpēts, pastāvēs mūžam!” dzima Brīvības pieminekļa atjaunošanas fondu.